1. Úvod

Motívy, ktoré vedú osoby k nelegálnej práci sú spravidla maximalizácia príjmu, minimalizácia výdavkov, vyhýbanie sa formalitám. Dôvody a motívy nelegálneho zamestnávania treba vidieť tak na strane zamestnávateľa, ako aj na strane zamestnanca. Zamestnávateľa  vedie k nelegálnemu zamestnávaniu  nízka cena práce, čo mu umožňuje znižovať celkové náklady a následne cenovo zvýhodniť výstupy predmetu svojej činnosti – výrobky, či služby. Okrem ceny práce znižuje celkové náklady aj neplnenie daňovej a odvodovej povinnosti za svojich zamestnancov. 
Zamestnávateľ môže veľmi pružne regulovať počet svojich zamestnancov v závislosti od výrobných, sezónnych a odbytových parametrov. Taktiež môže veľmi pružne regulovať pracovný čas svojich zamestnancov, prikázať im nadčasy a prácu v noci, či vo sviatok. Ďalším motívom môže byť neformálnosť, t.j. jednoduchosť začatia a skončenia pracovného pomeru ako aj minimalizácia administratívnych úkonov, ako sú napr. vedenie účtovníctva, prihlasovanie zamestnancov do poisťovní, odvádzanie preddavkov na dane a odvodov. 
Motívom pre zamestnanca môže byť súčasné poberanie podpory v nezamestnanosti, či dávok sociálnej pomoci spolu so mzdou, resp. poberanie vyššej mzdy v dôsledku neodvádzania daní a odvodov. Mnohokrát ide aj o ľudí dlhodobo nezamestnaných, ktorí sa radšej zamestnajú nelegálne ako vôbec a to najmä v oblastiach, kde je málo pracovných príležitostí, kde ponuka pracovnej sily prevažuje nad dopytom po nej. Sklon k výkonu nelegálnej práce pramení aj z vnútornej motivácie niektorých skupín nezamestnaných, ktorí sa vyhýbajú pravidelným formám pracovnej činnosti a trvalým pracovným pomerom. Uvedená skutočnosť naznačuje, že v rámci nezamestnanosti sa sformoval segment pracovných síl, ochotných vstúpiť do pracovného pomeru, ale za iných ako štandartných podmienok (napríklad, pracovať v atypických pracovných pomeroch, v sezónnych a nárazových prácach, pracovať na kratší ako týždenný pracovný čas) avšak pri zachovaní legálnosti pracovného pomeru, ale v súčasnej realite vývoja trhu práce sú nútení pristúpiť na  podmienky zamestnávateľa, ktorý nemá záujem ich zamestnávať legálne. 

2.	Organizačné a legislatívne východiská vyhľadávania a potierania nelegálnej práce

Kontrola nelegálnej práce vrátane jej vyhľadávania a potierania má oporu v zákonných úpravách , ako sú predovšetkým zákon o inšpekcii práce a Zákonník práce. Podporne tieto otázky riešia aj niektoré uznesenia vlády SR, najmä uznesenie vlády SR č. 366 z 25.4.2001 a  uznesenie vlády SR č. 1099/2001. 
Právomoci  v oblasti kontroly  vyhľadávania a potierania nelegálnej práce sú dané kontrolným orgánom v rozsahu ich pôsobnosti podľa príslušných kompetenčných zákonov.
V intenciách uvedených legislatívnych úprav prebiehala aj kontrolná činnosť v oblasti vyhľadávania a potierania nelegálnej práce.
V oblasti legislatívy sa už dlhšiu dobu pociťovala potreba prijatia zákona, ktorý by danú problematiku upravil.
MPSVR SR na základe výsledkov vykonávaných analýz a po zhodnotení poznatkov z krajín EÚ spracovalo návrh zákona o nelegálnej  práci a nelegálnom  zamestnávaní, ktorý bol schválený Národnou radou SR  9. februára pod. č. 82/2005 Z. z. Zákon nadobudne účinnosť 1.4.2005.

3. Poznatky orgánov inšpekcie práce z kontroly nelegálnej práce 

Národný inšpektorát práce a jeho krajské inšpektoráty prijali opatrenia na zintenzívnenie kontrolnej činnosti zameranej na nelegálnu prácu, čo bolo zapracované  do plánu kontrolnej činnosti NIP na rok 2004. Inšpektori práce sa zamerali na vyhľadávanie a potieranie nelegálnej práce aj pri plánovaných previerkach bezpečnosti a ochrany zdravia pri práci (BOZP) a pri riešení podnetov a sťažností. 
Pri preverovaní pravdivosti sporných zistených údajov a tvrdení zamestnávateľov a zamestnancov, sa využívala spolupráca s ostatnými inštitúciami verejnej a štátnej správy, zainteresovaných na vyhľadávaní a potieranie nelegálnej práce, ako sú úrady práce sociálnych vecí a rodiny, živnostenské úrady, daňové úrady, polícia, sociálna poisťovňa a regionálne úrady.
NIP priebežne usmerňoval a koordinoval výkon kontroly nelegálnej práce v rámci sústavy inšpekcie práce a podľa potreby aj vo vzťahu k ďalším zainteresovaným orgánom a inštitúciám. 

Prehľad výkonov inšpekcie práce a podiel kontroly nelegálnej práce na výkonoch je uvedený v tabuľke č. 1.              

Tabuľka č. 1

Prehľad výkonov inšpekcie práce za obdobie II. polroka 2004	
	Zameranie výkonu	

Spolu
(b+c+d)

g	

Podiel KNP na všetkých výkonoch      (%)

h	
	Kontrola BOZP	Trhový dohľad	Kontrola pracovno-právnych vzťahov (PPV)	Podiel KNP na  kontrole PPV (%)

           
f			

a	

b	

c	celkovo

d	z toho kontrola nelegálnej práce (KNP)

e				
Počet
	8 620	118	5 844	2 266	38,8	14 582	15,5	
Čas	66 319,6	398,5	38 810,1	3 462,6	8,9	105 528,2	3,3

          

V uvedenom prehľade  podiel kontroly nelegálnej práce na počte všetkých výkonov inšpekcie práce je 15,5 % (v predchádzajúcom I. polroku 2004 to bolo 18,3 %). 
V rámci kontroly pracovnoprávnych vzťahov je podiel kontroly nelegálnej práce 38,8 % (v predchádzajúcom období I. polroku 2004 to bolo 41,5 %). Kontrole pracovnoprávnych vzťahov  venovali inšpektori práce 38 810,1 hodín, z toho osobitne len kontrole nelegálnej práce 3 462,6 hodín.
V II. polroku 2004 bolo v oblasti pracovnoprávnych vzťahov (PPV) vykonaných 5 844 kontrol, z toho 2 266 kontrol nelegálnej práce. Celkom bolo skontrolovaných 13 078 osôb. 
Na základe písomnej pracovnej zmluvy bolo zamestnaných 10 982 osôb (83,97 %). V 87 prípadoch  (z toho 45 mužov, 42 žien , žiaden mladistvý a  cudzinec) bolo preukázané zamestnanie bez písomnej pracovnej zmluvy, alebo iného právne relevantného právneho úkonu, t. j. jednalo sa o nelegálnu prácu (tabuľka č. 2). V ďalších 85 prípadoch (z toho 44 mužov, 39 žien, 1 mladistvý a 1 cudzinec) bolo zistené zamestnávanie  bez písomnej pracovnej zmluvy, v rozpore so Zákonníkom práce, len na základe ústnej dohody  (tabuľka č. 2).
Tabuľka č. 2

Nelegálna  práca – II. polrok 2004

Počet skontrolovaných osôb	spolu	z toho	
Spolu :	

13 078	muži	ženy	mladiství bez určenia pohlavia	cudzin-ci bez určenia pohla-
via	
		6 620	6 395	57	6	
z toho	zamestnaní na základe písomnej pracovnej zmluvy podľa
Zákonníka práce § 42	10 982	
5 600
	5 374	5	3	
	zamestnaní bez písomnej pracovnej zmluvy podľa Zákonníka práce (ústna dohoda)	85	
44
	39	1	1	
	zamestnaní na základe dohôd podľa Zákonníka práce (§ 226, 
 § 227 ZP)	1 321	
568
	  724	29	0	
	osoby  vykonávajúce pracovné činnosti na základe dohôd podľa Občianskeho zákonníka (napr. zmluva o dielo § 631 a nasl.,  príkazná zmluva § 724 a nasl., zmluva o združení § 829 a nasl.)	148	

102

	46	0	0	
	osoby vykonávajúce pracovné činnosti na základe dohôd podľa Obchodného zákonníka (napr. zmluva o dielo § 536 a nasl., mandátna zmluva § 566 a nasl., zmluva o preprave vecí § 610 a nasl., zmluva o prevádzke dopravného prostriedku § 638 a nasl.	199	

152

	47	0	0	
	osoby vykonávajúce pracovné činnosti na základe dohôd podľa iného právneho titulu (napr.  žiak v rámci odbornej prípravy, osoba zúčastnená na rekvalifikačnom kurze, väzni vykonávajúci prácu a pod.).	256	

109

	123	22	2	
	Zamestnaní bez pracovnej zmluvy (ústnej alebo písomnej)	87	45	42	0	0	
	Počet hodín pri kontrole nelegálnej práce	3  462,6  		

Za nedostatky zistené pri kontrole dodržiavania pracovnoprávnych predpisov so zameraním na odhaľovanie nelegálnej práce bolo navrhnutých 497 pokút v celkovej výške 12 852 000,-  Sk. Za prípady nelegálnej práce a zamestnávania, ktoré boli  zistené pri kontrolných akciách  inšpektorátmi práce, bolo navrhnutých organizáciám 36 pokút v celkovej výške 1 117 000.- Sk.  Čo sa týka pokút udelených pri kontrole nelegálnej práce podľa veľkosti kontrolovaných subjektov najviac bolo navrhnutých zamestnávateľským subjektom s počtom 1 – 9 zamestnancov (v počte 20 pokút vo výške  507 00,- Sk, čo predstavuje 45,39 % z celkovo uložených pokút). 

Podrobnejšie údaje sú uvedené v tabuľke č. 3.

Tabuľka č. 3                      
Celkový prehľad pokút navrhnutých pri kontrole 
podľa veľkosti kontrolovaných subjektov za obdobie  II. polroka 2004
Subjekty podľa veľkosti počtu zamestnancov	pokuty navrhnuté pri kontrole 
PPV	pokuty navrhnuté pri zistení 
nelegálnej práce	
			
	počet	suma	poč.	suma	
  0    zamestnancov	43	891 000	8	185 000	
1 - 9 zamestnancov	216	4 355 000	20	507 000	
10 - 49 zamestnancov	132	3 194 000	6	275 000	
50 - 249 zamestnancov	68	2 217 000	1	100 000	
250 a viac zamestnancov	38	2 195 000	1	50 000	
Spolu	497	12 852 000	36	1 117 000	

Podľa právnej formy kontrolovaných subjektov boli  pokuty v súvislosti s kontrolou nelegálnej práce navrhnutých  podnikateľom – fyzickým osobám, celkom 24 pokút vo výške 557 000,- Sk a spoločnostiam s ručením obmedzením, celkom 8 pokút vo výške 380 000,- Sk. 
Podrobnejšie údaje sú uvedené v tabuľke č. 4 .

Tabuľka č. 4
Celkový prehľad pokút navrhnutých pri kontrole 
podľa právnej formy kontrolovaného subjektu za obdobie  II. polroka 2004

Právna forma	Pokuty navrhnuté pri kontrole
PPV	z toho pokuty navrhnuté pri zistení nelegálnej práce	
	počet	suma	počet	suma	
Podnikateľ - fyzická osoba	191	3 499 000	24	557 000	
Samostatne hospodáriaci roľník	1	10 000	1	10 000	
Slobodné povolanie	8	140 000	0	0	
Verejná obchodná spoločnosť	2	25 000	0	0	
Spoločnosť s ručením obmedzením	218	6 415 000	8	380 000	
Komanditná spoločnosť	3	70 000	0	0	
Akciová spoločnosť	50	2 068 000	1	70 000	
Poľnohospodárske družstvo	1	15 000	0	0	
Družstvo	7	143 000	1	50 000	
Výrobné družstvo	1	20 000	0	0	
Rozpočtová organizácia	2	30 000	0	0	
Príspevková organizácia	1	20 000	0	 0	
Štátny podnik	2	200 000	0	 0	
Obec (obecný úrad), mesto	4	37 000	0	0	
Ostatné (zahraničná osoba, združenie)	6	160 000	1	50 000	
Spolu	497	12 852 000	36	1 117 000	

Podľa odvetví (OKEČ) bolo v súvislosti s kontrolou nelegálnej práce najviac pokút navrhnutých v odvetví veľkoobchod a maloobchod, oprava motorových vozidiel (11 pokút vo výške 268 tis. Sk), hotely a reštaurácie (10 pokút vo výške 177 tis. Sk) a priemyselná výroba
(5 pokút vo výške 220 tis. Sk). 

Podrobnejšie údaje sú uvedené v tabuľke č. 5.

Tabuľka č. 5
Celkový prehľad pokút navrhnutých pri kontrole
                                         podľa OKEČ za obdobie II. polroka 2004

OKEČ	pokuty navrhnuté pri kontrole PPV	z toho pokuty navrhnuté pri zistení nelegálnej práce 	
	počet	suma	počet	suma	
Poľnohospodárstvo, poľovn. a lesné hosp.	26	661 000	2	60 000	
Ťažba nerastných
surovín	2	80 000	0	 0	
Priemyselná výroba       	126	4 637 000	5	220 000	
Výroba a rozvod elektriny, plynu a vody	3	95 000	0	0	
Stavebníctvo             	69	2 041 000	1	67 000	
Veľkoobchod a maloobchod, oprava motor. vozidiel, motocyklov a  spotrebného tovaru	

123	

2 403 000	

11

268 000	
Hotely a reštaurácie     	57	1 027 000	10	177 000	
Doprava, skladovanie a spoje	16	455 000	3	135 000	
Peňažníctvo a poisťovníctvo	
1	
30 000	0	0	
Nehnuteľnosti, prenajímanie a obchodné služby, výskum   a vývoj	
54	
1 111 000	
2
	 
100 000
	
Verejná správa a obrana, povinné sociálne zabezpečenie	
4	
37 000	
0	
0
	
Školstvo	3	50 000	1	70 000	
Zdravotníctvo a sociálna starostlivosť	4	60 000	0	 0	
Ostatné verejné, sociálne a osobné služby	
9	
165 000	
1	
20 000	
Spolu	
497	
12 852 000	
36	
1 117 000	

4. Poznatky zainteresovaných ministerstiev

a)	Ministerstvo financií SR – Daňové riaditeľstvo SR

Daňové orgány zameriavajú svoju pozornosť na odhaľovanie nelegálnej práce priebežne v rámci výkonu správy daní v zmysle zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov (ďalej len “zákon o správe daní”). V prípade, že pri svojej činnosti zistia skutočnosti, ktoré poukazujú na porušovanie právnych predpisov v oblasti pracovného a sociálneho práva, informujú v súlade s § 23 príslušné orgány o zistených skutočnostiach.

V priebehu druhého polroka 2004 bolo daňovými orgánmi vykonaných celkom 660 kontrol zameraných na odhaľovanie nelegálnej práce. 

Daňové úrady vykonávali kontroly zamerané na odhaľovanie nelegálnej práce v prevažnej miere samostatne. Kontroly boli vykonané najčastejšie formou miestneho zisťovania v zmysle § 14 zákona o správe daní. Ďalej daňové úrady za účelom odhaľovania nelegálnej práce vykonávali vyhľadávaciu činnosť v zmysle § 34 zákona o správe daní a pozornosť odhaľovaniu nelegálneho zamestnávania bola venovaná aj v rámci výkonu daňových kontrol vykonávaných v zmysle § 15 zákona o správe daní. Samostatne bolo uvedenými spôsobmi vykonaných 646 kontrol.

Okrem kontrol vykonaných samostatne vykonali daňové úrady v rámci spoločných kontrolných akcií formou miestneho zisťovania resp. vyhľadávacej činnosti s inými orgánmi štátnej správy celkom 14 kontrol. 

Výkon 660 kontrolných akcií uskutočnených v druhom polroku 2004 viedol v 8 prípadoch k odhaleniu porušenia platných právnych predpisov, pričom bolo zistené zamestnávanie osôb ktoré boli zároveň vedené v evidencii ÚPSVaR ako nezamestnaní občania, zamestnávanie bez uzatvoreného pracovnoprávneho alebo obdobného vzťahu a neplnenie si registračnej povinnosti, vyplývajúcej z titulu zamestnávania pracovníkov, voči daňovej správe.  

Daňové orgány o skutočnostiach zistených v uvedených prípadoch upovedomili príslušné orgány v súlade s § 23 zákona o správe daní, pokiaľ zistenia súviseli s plnením úloh týchto orgánov,  prípadne na ne prihliadli pri svojej ďalšej činnosti, ak skutočnosti mali vplyv na výšku vykázaného základu dane a výšku daňovej povinnosti priznanej daňovým subjektom. 

b) Ministerstvo vnútra  SR – živnostenské úrady
Živnostenské úrady   v II. polroku 2004 vykonali kontrolné akcie na dodržiavanie ustanovení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v počte 20 405 z toho v súčinnosti s inými kontrolnými orgánmi v 259 prípadoch.
Pri živnostenských kontrolách boli uložené pokuty spolu  vo výške 6 820 800 Sk, z toho výška uložených pokút rozhodnutím 4 521 800 Sk a výška uložených  pokút v blokovom konaní 2 299 000 Sk.
V rámci zistení podľa zákona č. 455/1991 Zb.  v 54 prípadoch  bolo zistené prevádzkovanie činnosti, ktoré sú živnosťou bez živnostenského oprávnenia, v 79 prípadoch bolo zistené prevádzkovanie živnosti nad rozsah živnostenského oprávnenia a v 537 prípadoch bolo zistené, že zodpovedný zástupca nebol pri prevádzkovaní  živnosti  v pracovnoprávnom vzťahu k podnikateľovi. Tieto prípady kvalifikovali živnostenské úrady ako nelegálnu prácu.
Nadväzne na uvedené zistenia pri kontrolách živnostenské úrady rozhodnutím z úradnej moci v 266 prípadoch pozastavili prevádzkovanie živnosti a v 175 prípadoch rozhodnutím z úradnej moci zrušili oprávnenie na prevádzkovanie živnosti.

c)  Ministerstvo vnútra SR – Prezídium policajného zboru

Prezídium PZ plní úlohy v danej oblasti  na základe zákona č. 171/1993 Z. z. o Policajnom zbore v znení neskorších predpisov. Jednotlivé zložky PZ (odbory kriminálnej polície, poriadkovej polície, hraničnej polície a cudzineckej polície) za obdobie II. polroka 2004 vykonali samostatne 124 kontrol. V súčinnosti s orgánmi inšpekcie práce vykonali 43  kontrol, s daňovými úradmi 14 kontrol, so živnostenskými úradmi 12 kontrol, s okresnými úradmi 15 kontrol a s inými nešpecifikovanými orgánmi 20 kontrol. Celkom bolo skontrolovaných 319 subjektov. Pri kontrolách bolo zistených 29 prípadov nelegálnej práce. V súvislosti s kontrolami v danej oblasti bolo zistené 3  trestné činy. Ďalej bolo zistených 27 prípadov  cudzincov bez povolenia k pobytu a  19  cudzincov bolo z dôvodu porušovania predpisov o pobyte vyhostených. Celkovo bolo uložených 14 pokút.

d) Ministerstvo zdravotníctva SR

MZ SR na základe zákona č. 277/1994 Z. z. o zdravotnej starostlivosti riadi a vykonáva kontrolnú činnosť v zdravotníckych zariadeniach v zmysle zákona č. 10/1996 Z. z. o kontrole v štátnej práve, kde vykonáva vnútornú kontrolu zameranú na pracovnoprávne vzťahy. 
Sekcia štátneho dozoru a kontroly MZ SR vykonala za obdobie II. polroka 2004 v rámci svojej kontrolnej činnosti kontrolu zameranú na vyhľadávanie a potieranie nelegálnej práce v nasledovných zdravotníckych zariadeniach :
•	Nemocnica s poliklinikou Žilina
•	Fakultná nemocnica Prešov
•	Nemocnica s poliklinikou sv. Cyrila a Metoda Petržalka
•	Národný endokrinologický ústav Ľubochňa
•	Národné rehabilitačné centrum Kováčová.

V uvedených zdravotníckych zariadeniach nebolo zistené vykonávanie nelegálnej práce.

Celkový prehľad v oblasti kontroly vyhľadávania a potierania nelegálnej práce kontrolnými orgánmi je uvedený v tabuľke č. 6.

Tabuľka č. 6

                           Prehľad výkonov a výsledky kontrol nelegálnej práce
                                               za obdobie II. polroka 2004

Inštitúcia	Počet kontrol	Odhalené prípady
nelegálnej práce	Počet
uložených
pokút	Výška
pokút v Sk	
Národný inšpektorát práce	2 266	87	36	1 117 000	
Živnostenské úrady	20 405	537		6 820 800	
Prezídium policajného zboru	124
	29	14	0	
Daňové úrady	660	8	0	0	
Ministerstvo zdravotníctva SR	5	0	0	0	

5. Zhodnotenie poznatkov z kontrolnej činnosti nelegálnej práce

Výskyt nelegálnej práce je  rôzny v jednotlivých odvetviach hospodárstva. Najčastejší je v odvetviach s vysokým podielom manuálnej práce, sezónnej a nárazovej práce a v odvetviach s vysokým zastúpením súkromného sektora. Medzi odvetvia s najvyšším podielom nelegálneho zamestnávania patrí obchod a služby, stavebníctvo, poľnohospodárstvo a lesné hospodárstvo. 
V súčasných podmienkach možno pozorovať aj závislosť podielu nelegálnej práce od právnej formy zamestnávateľa, pričom najvyšší jej rozsah  sa  vyskytuje u podnikateľov zapísaných v obchodnom registri. V štátnych podnikoch, rozpočtových a príspevkových organizáciách sa nelegálne zamestnávanie takmer nevyskytuje.
Výskyt nelegálnej práce je determinovaný, resp. ovplyvňovaný aj faktormi z ekonomickej, sociálnej a legislatívnej oblasti. 
V  ekonomickej oblasti je to celková ekonomická klíma pre rozvoj podnikateľských aktivít a rast zamestnanosti, úroveň daňového a odvodového zaťaženia podnikateľských subjektov, úroveň hospodárskeho rozvoja regiónu, nerovnováha medzi dopytom a ponukou práce v rámci lokálneho trhu práce (úroveň nezamestnanosti), pomer medzi základnými príjmovými veličinami (minimálnou mzdou, priemernou mzdou, podporou v nezamestnanosti a dávkou sociálnej pomoci).
V sociálnej oblasti je to vzťah spoločenských noriem a tradícií k prejavom nelegálnej práce, nízky stupeň právneho vedomia obyvateľstva.
V legislatívnej oblasti je to súčasný právny stav kontroly a postihu nelegálnej práce. 
Poznatky z kontrolnej činnosti aj naďalej potvrdzujú, že rozhodujúci význam z hľadiska zefektívnenia kontroly a odhaľovania nelegálnej práce má predovšetkým legislatívne prostredie. Výraznejšiu zmenu preto možno očakávať od prijatého zákona o nelegálnej práci a nelegálnom zamestnávaní, ktorý nadobudne účinnosť od 1.4.2005.